Örményország 2007-ben vett részt először. A verseny egyik legsikeresebb országa, mivel eddigi tizenkettő szereplésük alkalmával mindig a legjobb 10-ben végeztek: 2007-ben, 2009-ben, 2015-ben és 2016-ban másodikak, 2008-ban nyolcadikak lettek, 2011-ben az ötödik helyet érték el, 2010-ben megnyerték a versenyt, 2012-ben és 2014-ben a dobogó harmadik fokát érték el, 2013-ban majd 2017-ben pedig hatodikak lettek. Eddigi legrosszabb eredményüket 2018-ban érték el, amikor kilencedik helyen zártak a versenyen. Annak ellenére, hogy az ország megerősítette a részvételi szándékát a 2020-as versenyre, november 5-én bejelentették, hogy visszalépésre kényszerülnek hiszen a műsorszolgáltató nem tudja befejezni a megfelelő előkészületeit a hadi törvények térségbeli bevezetése miatt, a Hegyi-Karabah-ban folyó konfliktus következtében.